Umorzyniy śledztwa skuli mordu birgermajstra Dietera Przewdzinga
Prokuratōra Ôkryngowŏ we Ôpolu 2 mŏja 2018 umorziła śledztwo skuli mordu birgermajstra Diszowicōw (pol. Zdzieszowice), Dietera Przewdzinga. Ôstoł ôn zamordowwany 18 lutego 2014 roku. Bez 4 lata przesuchano 200 świadkōw. We śledztwie brali też udział kryminalne szandary ze Ukrainy a Niymiec. W marcu prokurator zawar śledztwo, bo nie ustalōno, kto bōł mordyrzym Dietera Przewdzinga. Jak pojawiōm sie nowe tropy abo informacyje, to prokurator może ôtworzić śledztwo na nowo.
Spōmnymy: Dieter Przewdzing bōł zamordowany na swoim statku* we Krampie (pol. Krępna), na wieczōr, 18 lutego 2014. Mordyrz poderznōn mu gardło na progu jego dōmu.
Skuli ôpowiedzyniŏ sie birgermajstra Przewdzinga za autōnōmijōm Ślōnska i prōbōm skupaczynia Mniyjszości Niymieckiej we ôpolskym wojewōdztwie i Ruchu Autōnomije Ślōnska, sprawa dlŏ wielu miała wymiar polityczny.
*statek – coby nie bōło źle zrozumiane – ślōnske miano na gospodarstwo, majōntek.
Foto: Excolis / Wikimedia Commons
szl_Latn szl_Latn szl_Latn szl_Latn szl_Latn lim_Latn